**REGJISTRI I KËRKESAVE DHE PËRGJIGJEVE**

|  |  |  |  |  |  |  |
| --- | --- | --- | --- | --- | --- | --- |
| **Nr. Rendor[[1]](#footnote-2)** | **Data** **e** **kërkesës[[2]](#footnote-3)** | **Objekti i kërkesës[[3]](#footnote-4)** | **Data e përgjigjes[[4]](#footnote-5)** | **Përgjigje[[5]](#footnote-6)** | **Mënyra e përfundimit të kërkesës[[6]](#footnote-7)** | **Tarifa[[7]](#footnote-8)** |
| 1 | **11.01.2022** | Për nevoja të mëtejshme të kryerjes së procedurave të regjistrimit, pranë DVASHK Kuçovë, kërkojmë nga ana juaj një kopje të planshetes me indeks K-34-112 (126-D) të vitit 1990, për të kryer identifikimin dhe ekzistencën e objektit të ndodhur në pasurinë me nr. 386/1, ZK. 1699, e cila i përket fshatit Gegë, Njësia Administrative Kozare. | **19.01.2022** | Në përgjigje të kërkesës suaj për konfirmim të fragmentit të hartës të shkallës 1:5000, të fshatit Gegë, Njësia Administrative Kozare, po ju dërgojmë fragment të hartës 1:5000 të njehsuar me origjinalin e gjendjes më 01.08.1991, të fshatit Gegë, Njësia Administrative Kozare. | Përgjigje ZyrtareFragment harte i njehsuar me origjinalin | Pa tarifë |
| **2** | **17.01.2022** | Pranë institucionit të Këshillit të Qarkut Berat është depozituar Kërkesa e av. Shuaip Syri i cili kërkon kopje të hartës kadastralet vitit 1991 për fshatin Velabisht , Bashkia Berat, për arsye kërkesë padie me objekt “Lirim dorëzim sendi” | **24.01.2022** |  Këshilli i Qarkut Berat pas shqyrtimit të kërkesës nga ana e Drejtorisë së Administrimit dhe Mbrojtjes së Tokës , ju bën me dije se për tu pajisur me fragmentin e hartës kadastrale të vitit 1991, duhet të citoni edhe nr. Kadastralë të pasurisë që ju kërkoni. | PërgjigjeZyrtare | Pa tarifë |
| **3** | **20.01.2022** | Unë Fiqiri Kora, kërkoj nga DAMT pranë Këshillit të Qarkut Berat, të pajisem me vërtetim për bonitetit e tokës të parcelave me numër kadastralë 851 dhe 848 të ndodhura në fshatin Malinat, Njësia Administrative Velabisht, Bashkia Berat. | **27.01.2022** | Në përgjigje të shkresës suaj, konfirmojmë se nga verifikimi i dokumentacionit kadastralë , Regjistrit të Bonitetit të Tokave Bujqësore, datë 01.08.1991, për fshatin Malinat, ngastra me nr. Kadastralë 851, me sipërfaqe 3.7 ha, figuron me bonitet ( Kategoria)9-të , ndërsa ngastra me nr kadastralë 848 nuk figuron në Regjistrin e Bonitetit të fshatit Malinat. | Përgjigje Zyrtare | 1000 lekë |
| **4** | **24.01.2022** | Unë i nënshkruari R. Baxhia, banues në fshatin Mbolan,Njësia Administrative Sinjë, kam përfituar tokë me ligjin 7501, datë 19.07.1991, me AMTP nr. 99, me sipërfaqe 1915m2 . Ju lutemi se nga ana juaj dua një vërtetim që ekzistoj në listën emërore të fshatit Mbolan, si përfitues i tokës së ndarë me ligjin 7501, në këtë fshat të Njësisë Administrative Sinjë. | **27.01.2022** | Në përgjigje të shkresës suaj, konfirmojmë se nga verifikimi i dokumentacionit kadastralë, Regjistrit të ndarjes së tokës me ligjin Nr. 7501, datë 19.07.1991, shtetasi R. Baxhia, fshati Mbolan, Njësia Administrative Sinjë, Bashkia Berat, nuk rezulton përfitues i tokës bujqësore në listën e fermerëve të fshatit Mbolan. |  PërgjigjeZyrtare | Pa tarifë |
| **5** | **09.02.2022** | Ne të nënshkruarit P. Shoshari, G. Shoshari dhe L Shoshari, banues në fshatin Arrëz, Njësia Administrative Poshnje, kërkojmë nga Drejtoria e Administrimit dhe Mbrojtjes së Tokës të Qarkut Berat, nëse shtetasit e mësipërm kanë përfituar tokë bujqësore sipas Ligjit 7501”Për Tokën”, në fshatin Arrëz, Njësia Administrative Poshnje, Bashkia Urë Vajgurore dhe nëse ka formularë 6 në drejtorinë tuaj? | **14.02.2022** | Në përgjigje të kërkesës suaj për konfirmim të marrjes së tokës nga z.P. Shoshari, G. Shoshari dhe L. Shoshari, fshati Arrëz, Njësia Administrative Poshnje, Bashkia Dimal, në zbatim të ligjit Nr. 7501, datë 19.07.1991 “ Për tokën”, Ligjit 9109, datë 17.07.2003 “ Për Avokatin”, të ligjit Nr. 10257, datë 25.03.2010 “ Për disa ndryshime dhe shtesa në ligjin Nr. 8752, datë 26.03.2001 “ Për krijimin dhe funksionimin e strukturave të Administrimit dhe Mbrojtjes së Tokës në Qark”, VKM Nr. 121, datë 17.02.2011, bazuar në dokumentet kadastralë që disponojmë në drejtorinë e AMT në Qark, konfirmojmë se ju bëjmë me dije së zotërinjtë nuk rezultojnë përfitues të tokës me Ligjin 7501, datë 19.07.1991, në listën emërore të fshatit Arrëz. | PërgjigjeZyrtare | Pa tarifë  |
| **6** | **09.02.2022** | Unë i nënshkruari L. Gjika para disa ditësh ju dërgova dokumentet që kërkuat për pension të Posaçëm. Nuk kam njoftim se çfarë është bërë nga ana juaj apo nga Qeveria? | **14.02.2022** | Pasi jemi njohur me kërkesën tuaj ju informojmë se kërkesa juaj është shqyrtuar në mbledhjen e këshillit të datës 05.01.2022 dhe pas shqyrtimit me vendimin Nr. 4, datë 05.01.2022, është vendosur që ti propozohet Këshillit të Ministrave të Republikës së Shqipërisë dhënia e Shtesës së Pensionit të Posaçëm Shtetëror të cilit i është përcjellë gjithë dokumentacioni i nevojshëm për shqyrtim. Komisioni i veçantë që funksionon për këtë qëllim pranë Këshillit të Ministrave të Republikës së Shqipërisë do të shqyrtoj, vendosë dhe njoftoj mbi vendimin që do të merret mbi propozimin e bërë nga ana jonë për personin tuaj. Për informacione të mëtejshme mund të interesoheni pranë Këshillit të Ministrave si dhe Institutit të Sigurimeve Shoqërore si institucion që administron pensionet dhe shtesat e pensioneve të pensioneve të posaçme. | Përgjigje zyrtare | Pa tarifë  |
| **7** | **17.02.2022** |  Unë E. Hyka, Në mbështetje të Ligjit Nr. 119” Për të Drejtën e Informimit”, kërkoj materialet e mbledhjeve të 6-muajve të fundit, projektvendimet, vendimet, njoftimet e mbledhjeve, urdhrat e brendshëm për zbatimin e vendimeve, akt konstatimet nga Prefektura, listprezenca e këshilltarëve si dhe shkresa të tjera në lidhje me mbledhjet. Materialet mund të dërgohen edhe të skanuar në adresën time personale | **22.02.2022** | Në përgjigje të kërkesës suaj datë 17.02.2022 dhe në mbështetje të Ligjit Nr. 119/2014 “ Për të Drejtën e Informimit”, në të cilin kërkoni kopje dokumentacioni arkivor për materialet e 6 mbledhjeve të fundit ndër të cilat vendimet, projektvendimet, proces verbalët e mbledhjeve, listprezenca, urdhrat e zbatimit, akt – konstatimet e prefekturës ju bëjmë me dije se :* Vendimet e mbledhjeve të Këshillit të Qarkut Berat i gjeni të publikuara në faqen zyrtare të institucionit tonë [ëëë.qarkuberat.gov.al](http://www.qarkuberat.gov.al).
* Në lidhje me pjesën tjetër të dokumentacionit të kërkuar në kërkesën tuaj po jua nisim të skanuar sikurse është dhe formati i kërkuar nga ana juaj.
 | Përgjigje zyrtareDhe elektronike |  Pa tarifë |
| **8** | **17.02.2022** | Njësia Administrative Roshnik referuar shqetësimit të banorëve të lagjes Luadhisht, fshati Karkanjoz, për zënien e dy parcelave nga banorë të fshatit Peshtan, Bashkia Poliçan, kërkon nga ana juaj informacion për parcelat me nr pasurie 1280 e llojit arë me sipërfaqe 11450 m2  dhe pasuria me numër 1286 e llojit Pyll me sipërfaqe 25650 m2  në zonën kadastrale 2095, nëse janë pjesë e Zonë Kadastrale 2095 të fshatit Karkanjoz, Njësia Administrative Roshnik, Bashkia Berat. | **22.02.2022** | Në përgjigje të kërkesës suaj për konfirmim dokumentacioni për Njësinë administrative Roshnik, Bashkia Berat, konfirmojmë se :1. Pasuria me nr. 1280 figuron në librin e tokave shtetërore të fshatit Karkanjoz me sipërfaqe 11450 m2 me zërin kadastralë Arë.
2. Pasuria me nr kadastralë 1286 figuron në librin e tokave shtetërore të fshatit Karkanjoz me sipërfaqe 25650 m 2  me zërin kadastralë Pyll
 | Përgjigje zyrtare  | Pa tarifë  |
| **9** | **28.02.2022** | Unë i nënshkruari L. Muka kërkoj nga kadastra që prona në Komunën Velabisht, fshati Remanicë ne nr. Kadastralë 547e z. S. Muka është tokë shtet apo është ndarë me ligjin 7501. | **01.03.2022** | Në përgjigje të shkresës suaj për konfirmim dokumentacioni për z. L. Muka , fshati Remanicë, Njësia Administrative Velabisht, Bashkia Berat, konfirmojmë se 1- Pasuria me Nr. 547 figuron në librin e tokave shtetërore të fshatit Remanicë, Njësia Administrative Velabisht, Bashkia Berat, në zërin kadastralë lum. | Përgjigje zyrtare | Pa tarifë |
| **10** | **24.03.2022** | z. A. Danushi, ish banor i fshatit Tomor, Njësia Administrative Vërtop, Bashkia Poliçan, ka paraqitur pranë institucionit të Prefektit të Qarkut Berat, një ankesë lidhur me tapinë e tokës së përfituar në vitin 1991 kur u nda toka në fshat. Z. A.Danushi, sqaron se pas kthimit nga emigracioni është interesuar për tapinë në ish-komunën Vërtop dhe Bashkinë Poliçan, nuk ka arritur ta zgjidhë këtë problem. Ju kërkojmë të shqyrtoni këtë ankesë dhe për çka do të konkludoni, informoni institucionin e Prefektit të Qarkut Berat, brenda afateve ligjore. | **28.03.2022** | Në përgjigje të shkresës suaj për ankesën e z. A. Danushi, ish banor i fshatit Tomorr, Njësia Administrative Vërtop, Bashkia Poliçan, ju bëjmë me dije se nuk është në kompetencën e institucionit zgjidhja e problemit që ju parashtroni. Këshilli i Qarkut nuk plotëson AMTP, por jep dokumentet kadastrale që disponon. | Përgjigje zyrtare | Pa tarifë |
| **11** | **25.03.2022** | Unë M. Muka kërkoj informacion për pasurinë me numër kadastralë 547 të ndodhur në fshatin Remanicë, Njësia Administrative Velabisht, kërkoj zërin kadastral dhe statusin e kësaj prone. | **28.03.2022** | Në përgjigje të shkresës suaj për informacion kadastralë, fshati Remanicë, Njësia Administrative Velabisht, Bashkia Berat, ju bëjmë me dije se pasuria me numër kadastralë 547, fshati Remanicë, rezulton shtet me zërin kadastralë Lum. | Përgjigje zyrtare | Pa tarifë |
| **12** | **11.04.2022** | Përshëndetje,unë jam G. Dosti, një qytetar i Bashkisë Skrapar-Çorovodë .Familja ime përbëhet nga 5 anëtarë ( unëG. Dosti - pa pune , bashkëshortja M -pa punë ,dhe 3 vajzat-H - e punësuar ,E -Studente, Z- Shkollë- 9 vjeçare) dhe rrjedhimisht trajtohemi me ndihme ekonomike. Me ndryshimet e ligjit për pagën mesatare deklarova në bashki ndryshimin e pagës së vajzës H dhe kyndryshim u firmos nga vajza. Ditën e sotme me 04.04.2022 pasi u interesova në zyrat e ndihmës ekonomike pranë bashkisë Çorovode më njoftuan se kjo ndihme ekonomike me është ndërprere .Ju lutem kërkoj në shkrese zyrtare të gjitha arsyet e ndërprerjes së kësaj ndihme ekonomike të sqaruara në mënyre që të kuptoj se përse nuk mund ta marr ndihmën ekonomike që mendoj se më takon pasi nuk kam të ardhura të tjera nga punësimi. Në pritje të përgjigjes suaj për zgjidhjen sa me shpejte të këtijproblemi.Ju faleminderit! | **11.04.2022** | Në lidhje me ankesën  Nr. 434826 të z. Dosti, mbërritur pranë institucionit të Këshillit të Qarkut Berat nga Platforma e Bashkëqeverisjes ju bëjmë me dije se shqyrtimi i kësaj ankese duhet të kalojë për kompetencë pranë Bashkisë Skrapar, pasi shqyrtimi i saj nuk është në kompetencën e institucionit të Këshillit të Qarkut Berat. por Zyrës  së Shërbimit Social pranë Bashkisë Skrapar si dhe Zyrës Rajonale të Shërbimit Social Shtetëror Berat. | Ankesa nr, 434826 ka mbërritur nga bashkëqeverisja dhe përgjigja I është kthyer platformës së bashkëqeverisjes në mënyre elektronike  | Pa tarifë |
| **13** | **13.04.2022** | Pranë Këshillit të Qarkut është administruar ankesa e pensionistit nga qyteti i Poliçanit z. Ë. Hyska të cilit i është prishur nga Bashkia Poliçan objekti+truall me numër pasurie 12/185 zona kadastrale 3019 në vitin 2017. Gjatë vlerësimit të objektit+truall , qytetari pretendon se Kryetari i Bashkisë dhe komisioni e kanë quajtur garazhd kur ndërkohë ai thotë që e ka servis makinash dhe ka punuar shume vite me dokumentacion të rregullt. Vlerësimi është bërë jashtë rregullave dhe qytetari kërkon që të bëhet një vlerësim tjetër për pronën e tij. Vlerësimi që ka bërë Bashkia është 10 milion lekë, ku 4 milion e ka quajtur amortizim dhe 6 milion lekë më takojnë mua. Z. E. Hyska shprehet se këto lekë nuk i ka marrë duke e ditur që shteti e ka dhënë si fond.  | **14.04.2022** | Referuar ankesës së qytetarit E. Hysko ,  ju bëjmë me dije se  problematika e përshkuar në ankesë nuk është kompetencë e Këshillit të Qarkut Berat.Është Bashkia Poliçan institucioni që kontrollon / vlerëson  veprimtarinë  dhe llojin e aktivitetit që  bizneset ushtrojnë   brenda territorit që administrohet nga Bashkia.  | Përgjigje është kthyer në mënyrë elektronike platformës së bashkëqeverisjes | Pa tarifë |
| **14** | **16.04.2022** | Nga Platforma e Bashkëqeverisjes ka ardhur rasti i mëposhtëm në adresë të institucionit të Këshillit të Qarkut Berat ka ardhur çështja me nr. 421898 për K. Vangjelin i cili është duke vuajtur një dënim penal. Në banesën ku ai jetonte ka rënë zjarr si pasojë e të cilit kanë humbur jetën babai dhe vëllai I tij. Në shkresën për ndihmë financiare dërguar nga Zyra e avokatisë “Syri”, kërkohet ndihmë financiare për viktimat. | **19.04.2022** | Këshilli i Qarkut Berat pasi u njoh me email-in e dërguar nga Platforma e bashkëqeverisjes dhe kërkesa u shqyrtua nga specialistët e emergjencave civile konfirmon se për vlerësimin  e një banese të dëmtuar merr parasysh :·         Sipërfaqen e banesës dhe materialet e përdorura në ndërtimin e saj për të realizuar llogaritjet ndërtimore·         Për orenditë dhe pajisjet, vlerësimi kryhet sipas llojit, cilësisë së tyre si dhe çmimit të tregut të lirë·         Sa i përket numrit dhe tipit të orendive dhe pajisjeve ne mbështetemi në proces verbalin e konstatimit të ardhur nga Bashkia BeratVlerësimin dhe dokumentacionin përkatës Këshilli i Qarkut Berat e ka kryer dhe e ka dërguar në Bashkinë Berat | Përgjigje është kthyer në mënyrë elektronike platformës së bashkëqeverisjes | Pa tarifë |
| **15** | **27.05.2022** | Pranë Këshillit të Qarkut Berat është administruar kërkesa e qytetarit z. V. Mema, banor i fshatit Veleshnje, i cili kërkon të pajiset me fragment harte kadastrale të fshatit Veleshnje të datës 01.08.1991.  | **31.05.2022** | Këshilli i Qarkut Berat pasi mori në shqyrtim kërkesën e z,V. Mema për fragment të hartës kadastrale të shkallës 1;500, fshati Veleshnje, Njësia Administrative Velabisht, Bashkia Berat, konfirmon se pasuria me Nr. 18, sipas AMTP-së në librin e zërave kadastralë të fshatit Veleshnje, rezulton e pafrytshme. Në hartën kadastrale të datës 01.08.1991 rezulton Arë. | Përgjigje Zyrtare  | 1000Lekë  |
| **16** | **10.06.2022** | Pranë Këshillit të Qarkut Berat është administruar kërkesa e Institutit të Sigurimeve Shoqërore Tiranë në të cilën kërkohet konfirmim AMTP për plotësim dokumentacioni pleqërie në emër të z. M .Toska | **15.06.2022** | Këshilli i Qarkut Berat pasi shqyrtoi kërkesën e mbërritur dhe e delegoi atë në drejtorinë përkatëse konfirmon se:Në zbatim të Ligjit Nr. 7501, datë 19.07.1991, si dhe Ligjit nr. 10257, datë 25.03.2010, Për disa ndryshime dhe shtesa të Ligjit nr. 8752, datë 26.03.2001 “ Për krijimin dhe funksionimin e strukturave të Administrimit dhe Mbrojtjes së Tokës në Qark”, VKM nr. 121, datë 17.02.2011 si dhe në dokumentet kadastralë që disponon konfirmon se z. M. Toska ka përfituar 4950 m2 gjithsej. Nga kjo 3200 m2 – Arë, 50 m2 – Ullishte, 200 m2 – Truall. | Përgjigje Zyrtare | Pa tarifë |
| **17** | **19.06.2022** | Nga Platforma e Bashkëqeverisjes Vendore është dërguar për trajtim rasti i z. z. Bënja si më poshtë:Problematikat e konstatuara nga Drejtoria dhe konstatimet ne lidhje me veprimet e kryera dhe arsyet e mosveprimit: Nga verifikimi i dokumentacionit te administruar ne DVASHK Kuçove rezulton se ështëkryer regjistrimi i pasurive te përfituara në zbatim te ligjit me nr. 7501 nëpërmjet AMTP-s me nr. 96 dt. 16.10.1996, në aktin e fitimit te pronësisë ka ndërhyrje në shtim të sipërfaqes si dhekorrigjime, për këtë arsye i është kërkuar Drejtorisë së Administrimit dhe Mbrojtjes së Tokës pranë Këshillit të Qarkut Berat informacion në lidhje me dokumentacionin e administruar përAMTP-n me nr. 96 dt. 16.10.1996, nga ana e DAMT-s është kthyer përgjigje se nuk administrojnë asnjë informacion në lidhje me AMTP-t e lëshuara për fshatin Polovinë, ndërkohë nga ana e z. Z. Bënja si dokumentacion plotësues janë paraqitur disa vërtetimedhe të dhëna të marra nga DAMT-ja fakt ky kontradiktor me shkresën e paraqitur nga ana e DAMT pranë Këshillit të Qarkut Berat. | 20.06.2022 | Në përgjigje të  email të ardhur nga Bashkëqeverisja në lidhje me ankesën e qytetarit R. P. Bënja , konfirmojmë se nga verifikimi i dokumentacionit kadastral të ndarjes së tokës me ligjin nr. 7501 dt. 19.07.1991”Për tokën”që disponojmë në arkivin tonë  për fshatin Polovinë, Nj/A Perondi, shtetasi R. Bënja figuron si përfitues i tokës bujqësore sipas Regjistrit të Ndarjes së Tokës me ligjin nr. 7501 dt. 19.07.1991,”Për Tokën”, me sipërfaqe: 14500 m2 Are me nr. AMTP 96,data e lëshimit 16.10.1996. Gjithashtu për shtetasin R. Bënja  ndodhet edhe Formulari 6+, të cilin po jua bashkëlidhim . Zërat kadastrale sipas Librit te Ngastrave te ish-NB,Sektori Polovinë  janë si më poshtë, ngastra: nr. 315- Nuk figuron, ngastra  nr. 473-Nuk figuron, ngastra nr. 589-Arë, ngastra nr. 606-Are+ e  pa frytshme, ngastra nr. 23-Nuk figuron, ngastra me nr. bazë 586- e pa frytshme. Bashkëlidhur po ju dërgojmë kopje te Formularit 6+ për shtetasin R. Bënja dhe kopje te Regjistrit te Ndarjes se Tokës me ligjin nr. 7501 për fshatin Polovinë.Shënim: Përgjigja që i është kthyer nga ana jonë shkresës me Nr. 135/1, datë 04.02.2022, Agjencisë Shtetërore të Kadastrës , Drejtorisë Vendore Kuçovë, është kthyer në përputhje me kërkesat që janë cituar në shkresën e tyre, të cilën po jua vendosim në dispozicion.  | Përgjigje është kthyer në mënyrë elektronike platformës së bashkëqeverisjes | Pa tarifë |

1. Numri rendor i kërkesave të regjistruara në Regjistrin e Kërkesave dhe Përgjigjeve [↑](#footnote-ref-2)
2. Data e regjistrimit të kërkesës [↑](#footnote-ref-3)
3. Përmbledhje e objektit të kërkesës duke u anonimizuar sipas parashikimeve ligjore në fuqi [↑](#footnote-ref-4)
4. Data e kthimit të përgjigjes [↑](#footnote-ref-5)
5. Përmbajtja e përgjigjes duke u anonimizuar sipas parashikimeve ligjore në fuqi [↑](#footnote-ref-6)
6. Përgjigja jepet E plotë/ E kufizuar/E refuzuar/E deleguar [↑](#footnote-ref-7)
7. Kosto monetare e riprodhimit (kur është rasti dhe e dërgimit) të informacionit të kërkuar sipas tarifave të publikuar nga autoriteti publik. [↑](#footnote-ref-8)